Кларк Гейбл

Кларк Гейбл,  Clark Gable, в повности William Clark Gable, , Кадиз, Огайо, США — , Лос Анджелес, Калифорния, США — америцкый филмовый актер. За час своей филмовой карьеры заграв в понад 60 филмах  и достав престижного Оскара за лѣпшу мужску роль во филмѣ Стало ся раз вночи (1935).Разлогов К. Э. Быв за 30 рокы отѣлеснѣньом америцкого идеала мужества и мужской силы, а за свою безмѣрну популарность быв титулованый «Краль Голливуда».Encyclopædia Britannica

 Биография 
Ранны рокы и карьераОтець Кларка быв роботник на ропных полях и часто мѣняв локацию, а мати умерла, коли дѣтвак быв 10-мѣсячный. Выростав в Огайо, и лишив школу, коли мав 16 рокы. Перепробовав вельо робот, аж яко 20-рочный пустив ся до актерства в шатровых театрах. Коли быв в Орегонѣ, взяла го под протекцию скушена актерка Жозефина Диллон, котра заплатила дентиста, жебы му выправив зубы, научила го тримати поставу и справнѣ говорити. Гейбл, 17 рокы од ней молодшый, оженив ся з нев в року 1924 и зачав доставати невеликы ролѣ. Первый великый успѣх пришов, коли заграв главну роль в бродвейском спектаклу Машинал (1928). В наступных роках його гру увидѣли режисеры Metro-Goldwyn-Mayer и быв покликаный до филмового актерства, де уже в року 1931 став ся звѣздов Голливуда в ролях силного мужа и разом женского угодника. В року 1934 зато, же Гейбл не прияв роль, вызначену му од Metro-Goldwyn-Mayer, за кару го «позычили» другорядному в том часѣ штудию Columbia Pictures, де заграв во филмѣ Стало ся раз вночи (1934). Тота кара наконець стала ся його величезным успѣхом, бо филм в року 1935 достав нараз пять Оскарох в категориях: лѣпшый филм, лѣпша актерка, лѣпшый режисер, лѣпшый сценарий и лѣпший актер (Гейбл).
Приватный животInternet Broadway Database
+     Сопружество з  Зачаток  Конець  Причина 1  Жозефина Диллон  1924-12-13  1930-04-01  розвод 2  Мария Франклин  1931-07-19  1939-03-04  розвод 3  Керол Ломбард  1939-03-29  1942-01-16  ей смерть 4  Силвия Ешли  1949-12-20  1952-04+21  розвод 5  Кей Виллиамс  1955-07-11  1960-11-16  його смерть
Лем третье и пяте сопружество были основаны на правдивых симпатиях и щастливы. Керол Ломбард загынула в авиакатастрофѣ. По ей смерти Кларк Гейбл лишив ся актерства и наступив до Воздушных сил США як шоровый вояк. Быв посланый на офицерске школованя, зыскав шаржу подпоручника  и од януара 1943 быв участником войны яко хвостовый стрѣлець. В маю 1944 повышеный до шаржи майора, в юлу опустив войско з поводу вѣку. В року 1945 вернув ся до Голливуду и заграв в пропагандном филмѣ Боююча Америка. Кей Виллиамс взяв з двома дѣтми и старав ся о них. Их желанный сын, Джон, уродив ся уже по смерти Кларка Гейбла. Кей Виллиамс нигда ся вецей не оддала, посвятила ся троим своим дѣтям и поуживала статус Панѣ Гейбл до смерти (1983). Сам Гейбл умер на сердцьовый напад, причинов котрого быв тромб.

История живота Гейбла стала ся легендов Голливуда и основов филма Гейбл и Ломбард (1976).

 Жерела и одказы 
 Разлогов К. Э. ГЕЙБЛ // Большая российская энциклопедия. Том 6. Москва, 2006, стр. 487–488  Верзия:2016. Одчитане: 10.11.2020 



 Референции 

Катеґорія:Филмовы артисты
Катеґорія:Артисты театра